આ પહેલાં બોચાસણવાસી અક્ષરપુરુષોત્તમ સ્વામીનારાયણ (BAPS-બૅપ્સ) સંસ્થાના વરિષ્ઠ સંતોની ઉપસ્થિતિમાં વૈદિક મહાપૂજાવિધિ સાથે ભારતની ૧૦૮ નદીઓના જળને સમાવતા કળશમાંથી પ્રમુખસ્વામી મહારાજનાં અસ્થિપુષ્પો વેદોક્તવિધિપૂર્વક પૂજન કરીને બૅપ્સ સંસ્થાના વડા મહંતસ્વામી મહારાજ, ગુજરાતના નાયબ મુખ્ય પ્રધાન નીતિન પટેલ તથા અન્ય સાધુસંતો અને મહાનુભાવોએ સાબરમતી નદીમાં પધરાવ્યાં હતાં.